Słowacko godka (słow. "slovenský jazyk", "slovenčina") przinoleży do zachodniosłowiańskij godkowyj czelodki. Godkōm tōm godo przez 6 mln ludzi - przede wszyjskim na Słowacyji a we przinoleżnyj do Syrbije Wojwodinie, kaj je urzyndowōm godkōm. Używajōm uōnyj tyż Słowoki pōmiyszkałe we Polsce, Rōmōniji, we Madziarach, we USA a Kanadzie. We Polsce słowacko godka moge być zdowano przi maturze jako jedno zy nowobytnych godkōw. Słowacko godka je fest blisko spowinowacōno ze czeskōm. Djalekty słowacke sōm miyndzy sobōm fest rostoliczne, wnōntrz wyrōżnio sie 3 jejich grupy: wschodniosłowacki (nojbliższy polskij godce), strzodkowosłowacki (majōncy moc znakōw wzajymnych ze godkōma połedniowosuowiańskymi, ôsobliwie słowyńskōm), zachodniosłowacki (po blisku czeskij godce).